У фонд рэспубліканскага суботніка, паведамілі ў аддзеле эканомікі раённага выканаўчага камітэта, наш рэгіён плануе пералічыць каля 17 з паловай тысяч рублёў. Мяркуецца да ўдзелу ў важнай місіі далучыць звыш 13 тысяч чалавек. Частка людзей застанецца на сваіх працоўных месцах – у полі і на фермах, бальніцах, заводах і камбінатах. А большасць калектываў, уносячы пасільны ўклад у паляпшэнне стану сваіх паселішчаў, пасля доўгай зімы зоймуцца навядзеннем чысціні — будуць убіраць смецце, азеляняць тэрыторыі, абнаўляць агароджы, рыхтаваць клумбы, рабіць усё дзеля таго, каб наша асяроддзе станавілася больш прыгожым і зручным для жыцця.